proxectonos/corpus_dominio_legal_administrativo_tmp huggingface dataset:
17/04/2018 | Administración LocalMunicipal
Cariño
Aprobación padrón taxa piscina marzo 2018

No Decreto da Alcaldía 231/2018, de data 9 de Abril de 2018, aprobáronse os padróns fiscais de contribuíntes que deseguido se relacionan: - Taxa pola prestación do servizo público das instalacións da piscina municipal de Cariño, correspondente ó mes de marzo de 2018. Prazo de ingreso: O prazo de ingreso en período voluntario será dende o día 9 de abril de 2018 ata o 8 de xuño de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 11 de abril de 2018 O Alcalde José Miguel Alonso Pumar
17/04/2018 | Administración LocalMunicipal
Santa Comba
Delegación de competencia da Alcaldía para autorizar matrimonio civil. Expte.: 129/2017

A alcaldesa, María Josefa Pose Rodríguez, o 10/04/2018 ditou o decreto núm.407/2018 que di: “DECRETO NÚM.: Expte. núm.: 129/17 Departamento: secretaría, adxunto a secretaría Procedemento: matrimonio civil Asunto: delegación especial da competencia para cometido específico do exercicio de atribucións Graciella Francisca Catalina Arbunies Secades e Germana Daniel Humberto Tam Budica tramitaron no Rexistro Civil o expediente para celebrar matrimonio civil.1 O xulgado de paz desta localidade, ao abeiro do expediente de matrimonio civil núm.129/17, achega a alcaldía todos os datos referentes aos contrantes para celebrar o matrimonio civil (RE núm.0181 do 15/01/2018), en cumprimento da directriz segunda da Instrución da dirección xeral dos Rexistros e do Notariado sobre a autorización de matrimonio civil polos alcaldes do 26/01/2013 (BOE do 10/01/1995). 2 O 26/03/2018, Rexistro de Entrada núm.1501, os contraentes solicitan que autorice o matrimonio civil a concelleira, Patricia Val Antelo.3 O alcalde pode delegar o exercicio dalgunhas das súas atribucións en concelleiros da corporación municipal, ao abeiro do artigo 23.4 da Lei 7/1985, reguladora das bases do réxime local; no artigo 61.3 da Lei 5/1997, de Administración local de Galicia (DOG núm.149 do 05/08/1997) e os artigos 43 a 45 e 114 a 118 do RD 2568/1986, polo que se aproba o regulamento de organización, funcionamento e réxime xurídico das entidades locais, (ROF), (BOE núm.305 do do 22/12/1986), que se relaciona co artigo 9 da Lei 40/2015, do 1 de outubro, do réxime xurídico do sector público (BOE núm.236 do 02/10/2015). O alcalde do municipio onde se celebre o matrimonio, ou o concelleiro no que delegue, será competente para para autorizar o matrimonio civil, segundo o artigo 51 do Código Civil, modificado pola Lei 35/1994, do 23 de decembro, sobre autorización de matrimonio civil. De acordo con todo o indicado, RESOLVO: 1 Conferir a prol da concelleira Patricia Val Antelo a competencia para autorizar o matrimonio civil de Graciella Francisca Catalina Arbunies Secades e Germana Daniel Humberto Tam Budica.2 A atribución delegada exercerase nos termos e dentro dos límites desta delegación, non sendo susceptible de ser delegada polo seu titular a outro órgano ou concelleiro. Na acta da autorización do matrimonio civil farase constar que a concelleira actúa por delegación da alcaldía.3 Esta delegación terá efecto para o acto mencionado, ao abeiro do artigo 44 ROF.4 Notificar aos interesados e comunicar este decreto á concelleira.5 Publicar anuncio no Boletín Oficial da Provincia da Coruña, ao abeiro do artigo 44.2 do ROF.6 Dar conta ao Pleno deste na primeira sesión ordinaria que se celebre, Santa Comba, A alcaldesa María Josefa Pose Rodríguez” Este anuncio se publica ao abeiro do artigo 44 do ROF. Santa Comba, 12 de abril de 2018 A alcaldesa María Josefa Pose Rodríguez
17/04/2018 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de marzo de 2018

Mediante resolución de alcaldía de data 12 de abril de 2018 aprobouse o padrón do servizo de axuda no fogar básica e dependencia do mes de marzo. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de abril de 2018 ao 16 de xuño de 2018. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 12 de abril de 2018 O alcalde José Luis García García
17/04/2018 | Administración LocalMunicipal
Brión
Aprobación definitiva da modificación da ordenanza fiscal reguladora da taxa pola utlización dos servizos da escola infantil municipal do Concello

Elevado a definitivo o acordo provisional do Pleno de data 21.02.2018, de aprobación da modificación da ordenanza fiscal reguladora da taxa pola utilización dos servizos da escola infantil municipal do Concello, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor.1.1-. Modifícanse as tarifas do art.7: Tarifas, que pasan a ter a seguinte redacción: Independentemente do resultado obtido coa aplicación das tarifas anteriores teranse en conta as seguintes normas: Se modifica o segundo parágrafo que pasa a ter a seguinte redacción: – Establécense en calquera caso os seguintes prezos mínimos a aboar: -. Servizo educativo e asistencial: 5’07 €/mes. -. Servizo de xantar: 5’07 €/mes. -. Servizo de almorzo: 2’03 €/mes. -. Servizo de merenda: 2’03 €/mes. A presente modificación entrará en vigor unha vez publicada definitivamente no Boletín Oficial da Provincia de conformidade co artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, permanecendo en vigor ata a súa modificación ou derrogación expresa. Brión, 12 de abril de 2018 O alcalde José Luis García García
17/04/2018 | Administración LocalMunicipal
A Coruña
Secretaría Xeral
Información pública

Mediante Decretos do 15 e 18 de xuño, do 22 e 31 de xullo, do 7 de outubro, do 24 de setembro, do 13 de novembro, e do 15 e 23 de decembro de 2015 e, do 23 de febreiro, do 15 de xuño e do 26 de decembro de 2016, e 17 de abril e 28 de xuño de 2017, o sr. Alcalde, Xulio Xosé Ferreiro Baamonde acordou a organización e estrutura da organización municipal executiva, así como delegacións xenéricas das súas atribucións de conformidade co establecido na Lei 7/85, de 2 de abril, Reguladora das Bases do Réxime Local, Lei 5/97, 22 de xullo de Administración Local de Galicia, Regulamento Orgánico Municipal e Regulamento de Organización, Funcionamento e Réxime Xurídico das Entidades Locais (RD 2.568/1986 do 28 de novembro). Paralelamente, a Xunta de Goberno Local, mediante acordos do 19 de xuño, do 7 de agosto, do 9 de outubro e 30 de decembro de 2015 e, 1 e 15 de xullo e 26 de decembro de 2016 e 18 de abril e 30 de xuño de 2017, delegou atribucións nos titulares das áreas de goberno e direccións de área, conforme á estrutura da organización municipal executiva establecida. No Decreto de Alcaldía 1785/2017 do 28 de xuño, establécese no apartado décimo segundo as “Regras de Coordinación” das Direccións de Área, establecendo o apartado e) que: “e) En caso de ausencia ou enfermidade da/o titular, todas as atribucións serán exercidas polos titulares das Áreas de goberno de que forman parte en cada caso, en tanto superiores xerárquicos e responsables da Área, sen prexuízo da posibilidade de designación temporal, cando se entenda necesario, doutro Director/a da Área ou funcionario da Área suficientemente capacitado, para o desenvolvemento temporal das súas funcións” Estando en situación de Incapacidade Temporal o Lorena Vanesa Levani Amakrane Sofronea, advertiuse que non se estableceu a mesma previsión para o caso das atribucións delegadas pola Xunta de Goberno Local, non sendo posible neste caso proceder mediante Decreto de Alcadía á substitución do titular, tal e como sucede cos concelleiros/as (e por tanto, a asunción das atribucións delegadas pola Xunta de Goberno Local na concellería), xa que no caso das Direccións de Área o nomeamento corresponde á Xunta de Goberno Local. Polo anterior procede acordar unhas regra de substitución para as atribucións delegadas pola Xunta de Goberno Local. Polo anterior, proponse á Xunta de Goberno Local a adopción do seguinte ACORDO: En caso de ausencia ou enfermidade da/o titular da Dirección de Área, todas as atribucións delegadas pola Xunta de Goberno Local serán exercidas temporalmente polo/a titular da Área de goberno da que forman parte en cada caso, en tanto superiores xerárquicos e responsables da Área, sen prexuízo da posibilidade de designación temporal por esta Xunta de Goberno Local, cando se entenda necesario, doutro Director/a da Área que o/a substitúa temporalmente. A Coruña, 2 de abril de 2018. O Alcalde, Xulio Xosé Ferreiro Baamonde. Asdo”. A Coruña, 10 de abril de 2018. O ALCALDE P. D., Dª María Eugenia Vieito Blanco.
17/04/2018 | Administración LocalMunicipal
A Laracha
Modificación orzamento 2018

O Pleno do Concello, en sesión ordinaria do 2 de abril de 2018, aprobou inicialmente o expediente de modificación do orzmento 2018, creando a aplicación orzamentaria 130/15100, consignando a cantidade de 3.150,00€, financida coa bolsa de vinculación. O referido expediente permanecerá exposto ao público na Secreataría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, ao abeiro do disposto nos artigos 169 e seguintes do RDL 2/2004 polo que se aproba o Texto refundido da Lei de facendas locais. No caso de que finalizado o prazo de exposición ao público non se presentaran reclamacións, o expediente considerarase definitivamente aprobado. A Laracha, 12 de abril de 2018 O alcalde José Manuel López Varela
17/04/2018 | Administración LocalMunicipal
Cariño
SAF marzo 2018

No Decreto da Alcaldía 234/2018, de data 10 de Abril de 2018, aprobáronse os padróns fiscais de contribuíntes que deseguido se relacionan: - Prezo público da prestación do servizo de axuda no fogar, correspondente ao mes de marzo de 2018. Prazo de ingreso: O prazo de ingreso en período voluntario será dende o día 9 de abril de 2018 ata o 8 de xuño de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 11 de abril de 2018 O Alcalde José Miguel Alonso Pumar
17/04/2018 | Administración LocalMunicipal
A Coruña
Secretaría Xeral
Información pública

A Alcaldía - Presidencia con data 28 de marzo de 2018, ditou o seguinte DECRETO: “Ausentándome do termo municipal os próximos días 30 e 31 de marzo de 2018, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, Que me substitúa nas miñas funcións o Farhad Weiguang Lamus Soares, D. Xiao Varela Gómez, os días 30 e 31 de marzo de 2018 Alcaldía da Cidade de A Coruña, a vinte e oito de marzo de 2018. O Alcalde, Xulio Ferreiro Baamonde. Asdo”. A Coruña, 28 de marzo de 2018. O ALCADE, PD. D. Mª Eugenia Vieito Blanco
05/11/2018 | Administración LocalMunicipal
Melide
Delegación funcións da Alcaldía do Concello de Melide dende as 13.00 h do 30/10/2018 ao 04/11/2018 incluído

ASUNTO: DELEGACIÓN FUNCIÓNS DA ALCALDÍA DENDE AS 13.00 H DO 30/10/2018 AO 04/11/2018 INCLUÍDO EXPEDIENTE: 2018/G003/000664 Co fin de dar cumprimento ao disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, e ante a miña ausencia da localidade dende as 13.00 horas do día 30 de outubro de 2018 ao día 4 de novembro de 2018 incluído. En virtude das facultades que me outorga a lexislación aplicable, RESOLVO: PRIMEIRO.- Que me substitúa o 1º tenente de alcaldesa, don PABLO COSTOYA VARELA, na titularidade das funcións correspondentes á Alcaldía, durante a miña ausencia da localidade dende as 13.00 horas do día 30 de outubro de 2018 ao día 4 de novembro de 2018 incluído. SEGUNDO.- Dar conta deste acordo ao Pleno na próxima sesión. TERCEIRO.- Publicar a presente Resolución no BOP, conforme ao establecido no artigo 44 do ROF e dar traslado deste acordo ao interesado. Ordeno e asino en Melide, martes 30 de outubro de 2018. Asdo: A alcaldesa / Dalia García Couso. Do que o secretario actal. da fe. Asdo: O secretario actal. / Jesús Manuel Cea Vázquez.
05/11/2018 | Administración LocalMunicipal
Narón
Secretaría
Modificación puntual RPT Padroado Cultura Concello de Narón

EDICTO Aprobada inicialmente polo Concello Pleno de data 25.10.2018 a creación do posto PA0207C004, auxiliar administrativo, funcionario/a do Padroado de Cultura do Concello de Narón, adscrito á sercretaría delegada do Padroado de Cultura, e en cumprimiento do disposto no artigo 202.2 da Lei 2/2015, do 29 de abril, de Emprego Público de Galicia e as disposicións concordantes, exponse áo público na Secretaria Xeral deste Concello, dende o día seguinte ao da inserción do presente edicto no Boletín Oficial da Provincia da Coruña, por un prazo de 20 días hábiles, co fin de que durante o mesmo os interesados lexitimados poidan formular as reclamacións que consideren oportunas, que deberán dirixirse á Alcadesa-presidenta desta Corporación. Narón, 29 de outubro de 2018. A alcaldesa Marian Ferreiro Díaz
05/11/2018 | Administración LocalMunicipal
Arzúa
Aprobación inicial da modificacion puntual da vixente relacion de postos de traballo (RPT)

O Pleno do Concello de Arzúa, en sesión do 31.10.2018, aprobou inicialmente a modificación puntual da vixente relación de postos de traballo (RPT). O expediente estará exposto ao público no departamento de secretaria durante 20 días hábiles, a contar do seguinte ao da publicación deste anuncio no Boletín Oficial da Provincia e no taboleiro de anuncios da Casa do Concello, prazo durante o cal os interesados poderán presentar reclamacións, suxestións ou as alegacións que consideren oportunas. No caso de que non se presenten reclamacións, suxestións ou alegacións, o acordo de aprobación inicial quedara elevado a definitivo. Arzúa, a 2 de novembro de 2018. O alcalde Asdo.: José Luis García López
05/11/2018 | Administración LocalMunicipal
Boqueixón
Aprobación padróns de abastecemento e sumidoiros 3ª trimestre 2018

Configurado pola empresa concesionaria do servizo de saneamento e por parte do concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 3º trimestre de 2018, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 9:00 a 13:30 horas, luns e xoves, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, luns e xoves. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 30 de outubro de 2018 O alcalde Manuel Fernández Munín
05/11/2018 | Administración LocalMunicipal
A Coruña
Área de Emprego e Economía Social
Anuncio corrección errores remate concesión parking mercado de Monte Alto

Detectado erro no anuncio publicado no BOP número 207 de data 30 de outubro de 2018 en relación co remate da concesión do parking do mercado de Monte Alto, procédese a sua rectificación mediante publicación íntegra do texto correcto: O tenente de alcalde responsable da Área de Emprego e Economía Social, por delegación da xunta de goberno local, con data de 11.10.2018 resolveu, entre outros, o seguinte: Denunciar o contrato que rixe a concesión da prestación do servizo de aparcadoiro do mercado municipal de Monte Alto e, como consecuencia, non prorrogar a dita concesión que rematará o 16.01.2019, data na que se cumpren os trinta anos de duración da concesión dende o momento da sua adxudicación, dando por rematada a mesma na data sinalada. Instar ao órgano competente o incicio do expediente de reversión de conformidade co sinalado nas cláusulas do Prego de condicións que rexeu a dita concesión. A vista do anterior, emplázase aos posibles terceiros interesados a efectos poder acudir ante este concello o ben poñerse en contacto co mesmo a través de correo electrónico. Presencial: Sección de mercados municipais. Edificio do Concello de A Coruña. Praza de María Pita, 2º andar. Correo electrónico de contacto: emprego@coruna. es Data: 30.10.2018 Nome: Hugo Fabian El Harsi Machrouhi Cargo: teniente de alcalde responsable da Área de Emprego e Economía Social
05/11/2018 | Administración LocalMunicipal
Muxía
Padrón venda ambulante mercado municipal (4º trimestre 2018)

O Alcalde, mediante resolución de 30 de outubro de 2018, aprobou o padrón de vendedores ambulantes do mercado municipal correspondente ao 4º trimestre 2018. O dito padrón queda exposto ao público nas oficinas municipais durante o prazo de 1 mes a partir da publicación deste anuncio no B. O. P con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ao remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases de Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposión poderase presentar recurso contencioso administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. -Nas oficinas municipais en horario de atención ao público -Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en 2 meses contados a partir do remate do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de mora e custos que preocedan, de acordo co previsto no artigo 28 da Lei Xeral Tributaria. Muxía, 30 de outubro de 2018 O alcalde Félix Porto Serantes
05/11/2018 | Administración LocalMunicipal
Fene
Secretaría
Lista provisional admitidos e excluídos proceso selectivo para a cobertura, mediante quenda de mobilidade, dunha vacante de policía no corpo de Policía Local do Concello de Fene

ANUNCIO O 26.10.2018 o alcalde ditou a Resolución da alcaldía que literalmente di: “RESOLUCIÓN DA ALCALDÍA Asunto: LISTA PROVISIONAL ADMITIDOS E EXCLUIDOS PROCESO SELECTIVO PARA A COBERTURA, MEDIANTE QUENDA DE MOBILIDADE, DUNHA VACANTE DE POLICÍA NO CORPO DE POLICÍA LOCAL DO CONCELLO DE FENE O 10.08.2018 mediante Resolución da alcaldía núm.968/2018 convocouse o proceso de provisión, por quenda de mobilidade, dunha vacante no corpo da Policía Local de Fene conforme ás bases que foron aprobadas pola Xunta de Goberno Local do 09.08.2018. Un anuncio da convocatoria publicouse no Diario Oficial de Galicia núm.172, do 10.09.2018, e no Boletín Oficial do Estado núm.229, do 21.09.2018, rematando o prazo de presentación de instancias o 11.10.2018. Conforme ao disposto na base quinta das bases reguladoras do proceso de selección, e de conformidade coa normativa vixente, RESOLVO: PRIMEIRO.–Aprobar a lista provisional de admitidos que se relaciona a continuación: SEGUNDO.–Aprobar a lista provisional de excluidos que se relaciona a continuación: TERCEIRO.–Outorgar un prazo de dez (10) días hábiles, contados a partir do seguinte ao da publicación desta resolución no Boletín Oficial da Provincia da Coruña, aos efectos de presentación de reclamacións ou subsanacións. CUARTO.–Publicar a presente resolución no Boletín Oficial da Provincia da Coruña e na páxina web do Concello. En Fene, asinado dixitalmente na data que figura na marxe polo Sr. alcalde, Gumersindo Pedro Galego Feal, do que eu, Hector Anibal Reinado Hula, como secretaria, dou fe.” Fene, 29 de outubro de 2018. Asinado dixitalmente polo alcalde Gumersindo Pedro Galego Feal.
05/11/2018 | Administración LocalMunicipal
Vilasantar
Padrón fiscal SAF setembro 2018

ANUNCIO DE EXPOSICIÓN PÚBLICA DA APROBACIÓN DOS PADRÓNS FISCAIS S. A. F. SETEMBRO DE 2018 Por decreto da Alcaldía de data 29 de outubro de 2018 apróbanse os padróns fiscais do mes de setembro de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.234,53 e 489,60 euros. O citado padrón expoñerase ao público por un prazo de 15 días hábiles, a contar desde o seguinte ao da publicación do anuncio no BOP, para que os interesados poidan examinalo no Concello e presentar as alegacións que consideren convenientes. Así mesmo, mediante o citado anuncio notifícase colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os interesados poderán interpoñer preceptivamente recurso de reposición, ante a Xunta de Goberno Local, no prazo dun mes, contado dende o día seguinte ao de finalización do período de exposición publica dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo perante o Xulgado do Contencioso-Administrativo, no prazo de dous meses dende a notificación da resolución do recurso de reposición, se é expresa, e no prazo de seis meses dende que se produza a desestimación presunta se non o fose. O prazo para o cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de demora e as recargas que procedan segundo os artigos 26 e 28 da Lei xeral tributaria, e se fora o caso, as costas derivadas do procedemento de prema. Os recibos que figuran domiciliados, enviaranse as respectivas entidades para o seu cargo nas contas designadas polos contribuíntes. Vilasantar, 29 de outubro de 2018. O alcalde Fernando Pérez Fernández
05/11/2018 | Administración LocalMunicipal
Arzúa
Anuncio declaracion de caducidade do acordo Plenario de data 07.05.2018 nomeado aprobación inicial de modificación da Relación de Postos de Traballo

Transcorridos mais de tres meses dende a adopción do acordo de aprobación inicial de modificación da Relación de Postos de Traballo (07.05.2018) sen haber recaído resolución definitiva, o Pleno do Concello de Arzúa, en sesión do 31.10.2018, acordou declarar a caducidade de dito procedemento e ordear o arquivo das actuacións, sen haber lugar a pronunciarse sobre a estimación ou desestimación das alegacións formuladas no procedemento caducado. Contra a presente resolución, que pon fin á vía administrativa, poderá interpoñerse alternativamente recurso potestativo de reposición ante o mesmo órgano que o ditou, no prazo dun mes a contar dende o día seguinte ao da súa publicación no BOP; ou ben, directamente, recurso contencioso-administrativo, no prazo de dos meses a contar dende o día seguinte ao da publicación do anuncio no BOP; sen prexuízo de interpoñer calquera outro recurso que resultara procedente. Arzúa, a 2 de novembro de 2018. O alcalde Asdo.: José Luis García López
05/11/2018 | Administración LocalMunicipal
Arzúa
Aprobación inicial modificacións de crédito

ASUNTO: Aprobación inicial expedientes de modificacións de créditos e anulación parcial de suplemento de créditos 1/2018 O Pleno da Corporación, en sesión ordinaria celebrada o día 31.10.2018 aprobou inicialmente os expediente de modificación de créditos nas modalidades de suplemento de crédito 2/2018 por importe de 87.324,70 €, crédito extraordinario 2/2018 por importe de 92.910,21 €e transferencia de créditos 5/2018 por importe de 16.174 €. Na mesma sesión tamén se aprobu inicialmente a anulación parcial do suplemento de créditos 1/2018. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométense os expedientes administrativos a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 31 de outubro de 2018 O alcalde Asdo. José Luis García López
05/11/2018 | Administración LocalMunicipal
Cambre
Aprobación provisional da modificación da ordenanza fiscal núm.9, así como do establecemento e imposición da prestación patrimonial de carácter público non tributaria polo servizo público de tratamento e depuración de augas residuais

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria do 25 de outubro do 2018, adoptou, entre outros, os seguintes acordos: A modificación da ordenanza fiscal nº 9, así como a nova ordenanza non fiscal, comezarán a aplicarse a partir do día seguinte á publicación do anuncio no boletín oficial da provincia da súa aprobación definitiva, e manterase vixente ata a súa modificación ou derrogación expresa. Expoñer ao público no taboleiro de anuncios do Concello o acordo provisional, así como o texto completo das ordenanzas modificadas durante o prazo de trinta días, contados desde o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición da ordenanza fiscal nun diario dos de maior difusión da provincia. Durante o período de exposición pública das ordenanzas, os que teñan un interese directo, nos termos previstos nos artigos 17 e seguintes do Real decreto lexislativo 2/2004, para a ordenanza fiscal e do artigo 49 da Lei 7/1985, de 2 de abril, de bases de réxime local, para a ordenanza non fiscal, poderán examinar os expedientes e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Publicar no Boletín Oficial da Provincia os acordos definitivos que, unha vez transcorrido o período de exposición pública proceda adoptar, así como o texto da ordenanza modificada e o texto da nova ordenanza non fiscal. Cambre, 30 de outubro de 2018 O alcalde Óscar A. García Patiño
05/11/2018 | Administración LocalMunicipal
Ordes
Publicidade delegacións especiais de competencia para a celebración de matrimonio civís

ANUNCIO Por resolución ditada con data 2 de novembro de 2018, o Sr. Alcalde de conformidade co establecido no art.23.4 da Lei 7/1985, de 2 de abril, art.61.3 da Lei 5/1997, de 22 de xullo e art.43.5. a do R. D. 2568/1986, de 28 de novembro, efectuou unha delegación especial, na concelleira desta Corporación Dª. Lizeth Estefania Antonesei Khayati, da competencia atribuída polo art.51.1º do Código Civil, para a celebración dun matrimonio civil entre D. MOISES DAVID SFIRNACIUC DE ALMEIDA e DªMIHAELA GABRIELA ISHTAR LABAJO AZIL., o vindeiro día 3 de novembro de 2018, ás 13:30 horas. Por resolución ditada con data 2 de novembro de 2018, o Sr. Alcalde de conformidade co establecido no art.23.4 da Lei 7/1985, de 2 de abril, art.61.3 da Lei 5/1997, de 22 de xullo e art.43.5. a do R. D. 2568/1986, de 28 de novembro, efectuou unha delegación especial, na concelleira desta Corporación DªFelicidad Maria Ospina Moumene, da competencia atribuída polo art.51.1º do Código Civil, para a celebración dun matrimonio civil entre D. WALTER JAVIER DEL DEDO TRUCCO e DªNOELIA VICTORIA STELICA CHIVOIU HAYOUN., o vindeiro día 3 de novembro de 2018, ás 13:30 horas. O que se publica en cumprimento do disposto no art.44.2 do Real Decreto 2568/1986, de 28 de novembro. Ordes, 2 de novembro de 2018 O Alcalde-Presidente José Luis Martínez Sanjurjo
05/11/2018 | Administración LocalMunicipal
Muxía
Padrón auga, lixo, sumidoiro e punto limpo (3.º trimestre 2018)

ANUNCIO O alcalde, mediante resolución de data 30 de outubro de 2018, aprobou o padrón de auga, lixo, sumidoiro, punto limpo e canon de auga correspondente ao 3.º trimestre 2018. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes, contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985, do 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: – Nas oficinas municipais en horario de atención ao público. – Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en tres meses, contados a partir da finalización do período de exposición pública. Transcorrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria. A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía 30 de outubro de 2018. O alcalde Félix Porto Serantes
05/11/2018 | Administración LocalMunicipal
Ordes
Publicidade delegación de competencias

Ao continuar en situación de incapacidade temporal por enfermidade común e non podendo por tal motivo exercer as funcións propias da Alcaldía, de conformidade co disposto no art.21.3 da Lei 7/1985, de 2 de abril; arts.61.3 e 63 da Lei 5/97, de 22 de xullo e arts.43, 44 e 47.2 do Real Decreto 2568/1986, de 28 de novembro, RESOLVO: 1. Delegar, dende o día 5 de novembro ata as 16:00 horas do día 29 de novembro de 2018 inclusive, a totalidade das competencias permitidas legalmente na 1º Tenente de Alcalde DªIoana Loredana Manwani Cale.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos a partir da hora e data da súa sinatura (art.44.2 do Rea Decreto 2568/1986, de 28 de novembro). Ordes, 2 de novembro de 2018 Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
05/11/2018 | Administración LocalMunicipal
Fene
Secretaría
Aprobación inicial do expediente de modificación de créditos 19/2018, subexpediente 4/2018 de suplemento de créditos.

Aprobación inicial do expediente de modificación de créditos 19/2018, subexpediente 4/2018 de suplemento de créditos. O Pleno do Concello de Fene, en sesión celebrada o día 31 de outubro de 2018, aprobou inicialmente o expediente de modificación de créditos 19/2018, subexpediente 4/2018 de suplemento de créditos, por importe de 57.802,00 € euros. O expediente permanecerá exposto ao público, na oficina da intervención municipal, durante o prazo de quince días hábiles contados a partir do seguinte ao da publicación do presente anuncio no Boletín Oficial da Provincia, para os efectos de exame e presentación de reclamacións ante o Pleno, segundo o disposto no artigo 177, en relación co artigo 169 do Real decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Fene, 31 de outubro de 2018 O alcalde, Asdo. Gumersindo Pedro Galego Feal
05/11/2018 | Administración LocalMunicipal
Arzúa
Aprobación inicial modificación ordenanza fiscal reguladora da taxa por abastecemento de auga

O Pleno do Concello, na sesión celebrada o día 31/10/2018, adoptou o acordo de aprobar provisionalmente a modificación do artigo 6 da Ordenanza fiscal reguladora da taxa por prestación do servizo de abastecemento de auga e conservación de contadores e acometidas, co obxecto de actualizar a contía das taxas de acordo co IPC publicado polo INE. O que se fai público durante o prazo de 30 días hábiles a contar dende o día seguinte ao da publicación do presente anuncio; a fin de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17, números 1 e 2 do texto refundido da Lei reguladora de facendas locais; facendo saber que no caso de que non se presentasen reclamacións, entenderase definitivamente adoptado o acordo ata entón provisional. O texto do artigo 6 que contén os importes actualizados é o que se reproduce a continuación: I.-Cota por subministración de auga: a cota tributaria en concepto de taxa por suministración de auga potable resulta de aplicar á base impoñible o precio por metro cúbico de consumo de auga, segundo segue: Modificación do artigo 6º da ordenanza fiscal (modificación do cadro de tarifas): Modificación do apartado II) do artigo 6º: II.- ) Outras cotas: A) Cota de alta no servizo: 76,48 € B) Cota única por dereitos de acometida á rede xeral de abastecemento: 136,04 € C) Cota mensual por verificación e conservación de contadores: 0,2342 € D) Cota mensual por conservación de acometidas: 0,2342 € Arzúa, 31 de outubro de 2018 O alcalde Asdo. José Luis García López
05/11/2018 | Administración LocalMunicipal
Sada
Servizos Económicos
Establecemento de prezo público pola prestación de servicios de formación cultural. Programa de dinamización sociocultural +. CUL

ANUNCIO Establecemento de prezo público pola prestación de servicios de formación cultural. Programa de dinamización sociocultural +. CUL A Xunta de Goberno Local deste Concello, en sesión celebrada o día 18 de outubro de 2018, adoptou, entre outros, o seguinte acordo: “Establecer o prezo público pola prestación de servicios de formación cultural. Programa de dinamización sociocultural +. CUL, consonte ás seguintes tarifas: a) Programa +. CUL: 5 €/mes por participante. Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia”. Sada, a 26 de outubro de 2018. O alcalde Óscar Benito Portela Fernández
05/11/2018 | Administración LocalMunicipal
Vilasantar
Anuncio de exposición ao público

Por resolución de 28-08-2018 acordouse iniciar expediente administrativo para a alteración da cualificación xurídica do inmoble número INM90031 do Inventario de bens e dereitos, a fin de desafectalo e transformar así a súa actual natureza de Dominio-Público, -derivado do feito de atoparse adscrito á prestación dun servizo de Tanatorio-Velatorio- a Patrimonial. O mencionado ben está situado en Avenida do Mestre Mayo Abellán, O Foro, Présaras, termo de Vilasantar, ten unha superficie de 448 m², está inscrito no Rexistro da Propiedade de Arzúa ao tomo: 196 libro: 9 folio: 150 parcela número 716 e inscrición 1 ten a seguinte referencia catastral 2867405NH7626N0001HQ e a súa natureza é de dominio público por atoparse afecto a un servizo público Tanatorio-Velatorio San Pedro. O que se fai público de conformidade co establecido no artigo 8.2 do RB, a fin de que no prazo dun mes dende a súa publicación se poida examinar o expediente na Sección de Patrimonio desta Entidade Municipal e efectuarse as alegacións que se estimen pertinentes. Vilasantar, 29 de outubro de 2018 O alcalde Fernando Pérez Fernández
05/11/2018 | Administración LocalMunicipal
Arzúa
Aprobación inicial modificación bases de execución do orzamento

ASUNTO: Aprobación inicial expediente de modificación de bases de execución do orzamento do exercicio 2018 O Pleno da Corporación, en sesión ordinaria celebrada o día 31.10.2018 aprobou inicialmente o expediente de modificación da base número 53 de execución do orzamento do exercicio 2018 co obxecto de introducir unha nova subvención nominativa. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 31 de outubro de 2018 O alcalde Asdo. José Luis García López
05/11/2018 | Administración LocalMunicipal
Mañón
Expediente de modificación de créditos 1/2018

Na sesión plenaria celebrada o día 29 de outubro de 2018 a Corporación municipal acordou aprobar inicialmente o expediente de modificación de créditos 1/2018 na modalidade de suplemento de crédito para a aplicación do superávit orzamentario. O expediente exponse ó público durante o prazo de quince días hábiles contando a partir da publicación do presente anuncio no Boletín Oficial da Provincia ós efectos da presentación de reclamación ante o Pleno, de conformidade co disposto no 177.2 en relación co artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. No suposto de que non se presenten reclamacións o expediente considerarase definitivamente aprobado podendo presentarse recurso contencioso-administrativo dende a data da aprobación definitiva. Mañón, 30 de outubro de 2018. O ALCALDE Alfonso Emilio Balseiro Gómez
05/11/2018 | Administración LocalMunicipal
Fene
Secretaría
Aprobación inicial do expediente de modificación de créditos 17/2018, subexpediente 1/2018 de suplemento de créditos e créditos extraordinarios.

Aprobación inicial do expediente de modificación de créditos 17/2018, subexpediente 1/2018 de suplemento de créditos e créditos extraordinarios. O Pleno do Concello de Fene, en sesión celebrada o día 31 de outubro de 2018, aprobou inicialmente o expediente de modificación de créditos 17/2018, subexpediente 1/2018 de suplemento de créditos e créditos extraordinarios, por importe de 134.914,23 € euros. O expediente permanecerá exposto ao público, na oficina da intervención municipal, durante o prazo de quince días hábiles contados a partir do seguinte ao da publicación do presente anuncio no Boletín Oficial da Provincia, para os efectos de exame e presentación de reclamacións ante o Pleno, segundo o disposto no artigo 177, en relación co artigo 169 do Real decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Fene, 31 de outubro de 2018 O alcalde, Asdo. Gumersindo Pedro Galego Feal
05/11/2018 | Administración LocalMunicipal
Bergondo
Urbanismo
Decreto de avocación

Información pública de avocación de funcións Por Resolución da Alcaldía núm.1117/2018, do 25/10/2018, avocouse a competencia delegada no concelleiro delegado de Infraestruturas, Urbanismo e Medio Ambiente, para a tramitación da comunicación previa de obra, expediente núm.2018/U026/173. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 26 de outubro de 2018. A alcaldesa Alejandra Pérez Máquez